Geluk aan Gordhan, maar werk by Denel begin in alle erns – Solidariteit - Solidariteit WêreldSolidariteit Wêreld
Tuis › Mediaverklarings › Geluk aan Gordhan, maar werk by Denel begin in alle erns – Solidariteit
Geluk aan Gordhan, maar werk by Denel begin in alle erns – Solidariteit
Dinsdag, Februarie 27th, 2018
Die vakbond Solidariteit het vandag die nuutverkose minister van openbare ondernemings, Minister Pravin Gordhan, gelukgewens met sy aanstelling en hom alle voorspoed toegewens in sy nuwe rol.
Die vakbond het egter ook aan Gordhan die versoek gerig om so gou as moontlik en indringend ondersoek in te stel na die omvang van die ernstige finansiële wanbestuur wat onder die oorsig van die voormalige minister Lynne Brown by die staatsbeheerde maatskappy Denel geheers het.
Solidariteit het reeds in die afgelope week telkemale met Brown gekommunikeer rakende die duidelike probleme wat by Denel heers. Hierdie versoeke, sowel as ernstige aantygings teen die huidige topbestuur, het egter op dowe ore geval, ten spyte van die feit dat sowat 700 werknemers se loopbane by dié maatskappy in gedrang geplaas word weens dreigende afleggings as gevolg van bogenoemde wanbestuur.
Deon Reyneke, adjunkhoofsekretaris by Solidariteit, het dus ʼn beroep op Gordhan gedoen om so gou as moontlik ondersoek na hierdie finansiële wanbestuur in te stel, asook na wanvoorstellings deur die hoof- uitvoerende beampte, hoof- finansiële beampte en die voorsitter van die raad by Denel, en met daadwerklike stappe vorendag te kom om die huidige afwaartse trajek wat Denel beleef om te keer.
Reyneke het voorts gesê dat die vakbond graag saam met Gordhan sal wil werk om oplossings by Denel te vind, en die vakbond sien uit na ʼn konstruktiewe gesprek met die minister.
Mineraleraad strategie oor die mynbouhandves begin verander
Die vakbond Solidariteit neem kennis van die Mineraleraad van Suid-Afrika (voorheen die Kamer van Mynwese) se kommer oor sekere gedeeltes van die hersiene mynbouhandves, veral gedeeltes wat verband hou met nuwe koste-items wat in die handves ingebou is en veral die 5%- vrydraende rente (“free carry”) wat aandeelhouding vir werknemers ... Lees meer
ʼn Eens florerende druiwe- en sitrusplaas van 480 hektaar in Limpopo is gereduseer tot bouvalle, en afgekapte lemoenbome wat vir vuurmaakhout gebruik is. Dit is die hartseer realiteit wat Solidariteit gister aangetref het tydens ʼn besoek aan die vervalle Sunningdale-plaas wat geleë is tussen Mokopane en Polokwane. Die plaas is ... Lees meer
Solidariteit behaal oorwinnings in handvesonderhandelinge
Die vakbond Solidariteit is dankbaar dat vier van sy vyf eise in die nuwe konsephandves vervat is. Die eis dat nuwe koste-items in dié handves beperk moet word omrede dit groei kan belemmer wat weer afleggings en kleiner verhogings tot gevolg kan hê, is egter nie geakkommodeer nie en dié ... Lees meer
1 2 3 … 758 Volgende »